PANEVĖŽIO RAJONO SAVIVALDYBĖS TARYBA

SPRENDIMAS

DĖL VIEŠO KONKURSO Į PANEVĖŽIO RAJONO SAVIVALDYBĖS VIEŠŲJŲ SVEIKATOS PRIEŽIŪROS ĮSTAIGŲ VADOVŲ PAREIGAS ORGANIZAVIMO NUOSTATŲ PATVIRTINIMO IR KONKURSO ORGANIZAVIMO

2017 m. kovo 29 d. Nr. T-75

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos sveikatos priežiūros įstaigų įstatymo 15 straipsnio 1 dalimi, Lietuvos Respublikos darbo kodekso 101 straipsnio 2 dalimi, Konkursų pareigoms, įtrauktoms į konkursinių pareigų sąrašą, organizavimo tvarkos aprašu, patvirtintu Lietuvos Respublikos Vyriausybės 2007 m. kovo 21 d. nutarimu Nr. 301 „Dėl konkursinių pareigų valstybės ir savivaldybių įmonėse, iš valstybės, savivaldybių ir valstybinio socialinio draudimo fondo biudžetų bei kitų valstybės įsteigtų fondų lėšų finansuojamose valstybės ir savivaldybių įstaigose bei viešosiose įstaigose, kurių savininkė yra valstybė ar savivaldybė, sąrašo nustatymo ir Konkursų pareigoms, įtrauktoms į konkursinių pareigų sąrašą, organizavimo tvarkos aprašo patvirtinimo“, ir Kvalifikaciniais reikalavimais Lietuvos nacionalinės sveikatos sistemos biudžetinių ir viešųjų įstaigų, jų padalinių ir filialų vadovams, patvirtintais Lietuvos Respublikos sveikatos apsaugos ministro 2001 m. gegužės 25 d. įsakymu Nr. 299 „Dėl Kvalifikacinių reikalavimų Lietuvos nacionalinės sveikatos sistemos biudžetinių ir viešųjų įstaigų, jų padalinių ir filialų vadovams tvirtinimo“, Savivaldybės taryba n u s p r e n d ž i a:

1. Patvirtinti viešo konkurso į Panevėžio rajono savivaldybės sveikatos priežiūros įstaigų vadovų pareigas organizavimo nuostatus (pridedama).

2. Organizuoti viešą konkursą į viešosios įstaigos Panevėžio rajono savivaldybės poliklinikos vadovo pareigas.

3. Pripažinti netekusiu galios Panevėžio rajono savivaldybės tarybos 2011 m. birželio 29 d. sprendimą Nr. T-157 „Dėl Viešo konkurso į Panevėžio rajono savivaldybės sveikatos priežiūros įstaigų vadovų pareigas organizavimo nuostatų patvirtinimo ir kai kurių Panevėžio rajono savivaldybės tarybos sprendimų, susijusių su konkursinių pareigų nustatymu bei konkursų organizavimo nuostatų patvirtinimu, pripažinimo netekusiais galios“.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Povilas Žagunis

PATVIRTINTA

Panevėžio rajono savivaldybės

tarybos 2017 m. kovo 29 d.

sprendimu Nr. T-75

VIEŠO KONKURSO Į PANEVĖŽIO RAJONO SAVIVALDYBĖS VIEŠŲJŲ SVEIKATOS PRIEŽIŪROS ĮSTAIGŲ VADOVŲ PAREIGAS ORGANIZAVIMO NUOSTATAI

I SKYRIUS

BENDROSIOS NUOSTATOS

1. Viešo konkurso į Panevėžio rajono savivaldybės viešųjų sveikatos priežiūros įstaigų vadovų pareigas organizavimo nuostatai (toliau – nuostatai) reglamentuoja konkursų organizavimą į viešųjų sveikatos priežiūros įstaigų vadovų pareigas.

2. Sprendimą organizuoti konkursą priima įstaigos savininko teises ir pareigas įgyvendinanti institucija.

3. Konkurso organizavimas apima:

3.1. konkurso paskelbimą;

3.2. dokumentų, kuriuos būtina pateikti norint dalyvauti konkurse (toliau – dokumentai), pateikimą ir priėmimą;

3.3. pretendentų eiti vadovo pareigas viešosios sveikatos priežiūros įstaigoje (toliau – įstaiga) atrankos komisijos (toliau – komisija) sudarymą ir asmenų, pageidaujančių dalyvauti konkurse (toliau – pretendentai), atranką.

II SKYRIUS

KONKURSO PASKELBIMAS

4. Konkursą skelbia ir atrankos būdą – testą žodžiu (pokalbį), testą raštu arba testą žodžiu ir raštu – nustato Savivaldybės meras.

5. Konkursą teisės aktų nustatyta tvarka organizuoja Panevėžio rajono savivaldybės administracija.

6. Bendrieji ir specialieji kvalifikaciniai reikalavimai bei papildoma kompetencija pretendentams į įstaigos vadovo pareigas nustatoma įstaigos vadovo pareigybės aprašyme. Kvalifikaciniai reikalavimai bei papildoma kompetencija nustatoma, vadovaujantis Kvalifikaciniais reikalavimais Lietuvos nacionalinės sveikatos sistemos biudžetinių ir viešųjų įstaigų, jų padalinių ir filialų vadovams, patvirtintais Lietuvos Respublikos sveikatos apsaugos ministro įsakymu.

7. Konkursas skelbiamas Valstybės tarnybos departamento interneto svetainėje ir Panevėžio rajono savivaldybės interneto svetainėje www.panrs.lt bei įstaigos interneto svetainėje.

8. Konkurso skelbime nurodoma:

8.1. įstaigos pavadinimas, teisinė forma, buveinė ir kodas;

8.2. pareigos (trumpai aprašomas darbo pobūdis), kurioms skelbiamas konkursas;

8.3. pretendentų kvalifikaciniai reikalavimai;

8.4. kur ir kokius dokumentus būtina pateikti;

8.5. dokumentų priėmimo terminas (14 kalendorinių dienų nuo konkurso paskelbimo, įskaitant paskelbimo dieną);

8.6. pretendentų atrankos būdas;

8.7. kur galima gauti išsamią informaciją apie skelbiamą konkursą.

III SKYRIUS

DOKUMENTŲ PATEIKIMAS IR PRIĖMIMAS

9. Pretendentas privalo pateikti:

9.1. prašymą leisti dalyvauti konkurse;

9.2. asmens tapatybę patvirtinantį dokumentą, išsilavinimą patvirtinantį dokumentą ir šių dokumentų kopijas;

9.3. gyvenimo aprašymą;

9.4. užpildytą pretendento anketą (1 priedas);

9.5. savo privalumų sąrašą, nurodydamas dalykines savybes;

9.6. savo, kaip įstaigos vadovo, veiklos programą, kurioje būtų išdėstytos vadovavimo įstaigai gairės (tikslai, prioritetai, jų įgyvendinimo būdai ir kt.), taip pat pretendento nuostatos apie vadovavimą ir vadovo vaidmenį. Veiklos programa neturi būti didesnė kaip iki 5 puslapių teksto;

9.7. dokumentus ar jų kopijas, patvirtinančias skelbime nurodytus bendruosius ir specialiuosius kvalifikacinius reikalavimus bei papildomą kompetenciją.

10. Pretendentas gali pateikti dokumentus asmeniškai arba siųsti registruotu laišku.

11. Dokumentai pateikiami Personalo administravimo skyriui. Personalo administravimo skyrius priima pretendentų pateiktus prašymus ir nustatytąja tvarka juos registruoja, nurodydamas prie prašymų pridedamus dokumentus.

12. Jeigu pretendentas pateikia dokumentus asmeniškai, šių nuostatų 9.2 ir 9.7 papunkčiuose nurodytus dokumentus Personalo administravimo skyrius (patikrinus, ar juos atitinka pateiktosios dokumentų kopijos) grąžina pretendentui dokumentų priėmimo metu.

13. Jeigu dokumentai siunčiami registruotu laišku, vietoj šių nuostatų 9.2 ir 9.7 papunkčiuose nurodytų dokumentų ir jų kopijų pateikiamos tik šių dokumentų kopijos, patvirtintos notaro.

14. Priėmęs dokumentus, Personalo administravimo skyriaus vedėjas anketoje pažymi, ar pretendentas atitinka konkurso skelbime nustatytus kvalifikacinius reikalavimus.

15. Pretendentui, kuris atitinka konkurso skelbime nustatytus kvalifikacinius reikalavimus ir kuris neigiamai atsakė į pretendento anketos 4–10 klausimus, Personalo administravimo skyrius per 20 kalendorinių dienų nuo konkurso paskelbimo registruotu laišku išsiunčia pranešimą apie dalyvavimą pretendentų atrankoje, nurodydamas jos datą, vietą ir laiką. Pretendentui, kuris neatitinka konkurso skelbime nustatytų kvalifikacinių reikalavimų ir (ar) kuris teigiamai atsakė į bent vieną iš pretendento anketos 4–10 klausimų, Personalo administravimo skyrius per 20 kalendorinių dienų nuo konkurso paskelbimo registruotu laišku išsiunčia motyvuotą pranešimą, kodėl jam neleidžiama dalyvauti pretendentų atrankoje. Pranešimą apie dalyvavimą atrankoje Personalo administravimo skyrius pretendentui gali įteikti dokumentų pateikimo metu, pretendentui pasirašius antrame pranešimo egzemplioriuje.

16. Pretendentų prašymai ir dokumentų kopijos pretendentams negrąžinami.

IV SKYRIUS

KOMISIJOS SUDARYMAS IR PRETENDENTŲ ATRANKA

17. Jeigu bent vienam pretendentui išsiunčiamas šių nuostatų 15 punkte nurodytas pranešimas apie dalyvavimą pretendentų atrankoje, ne vėliau kaip per 30 kalendorinių dienų nuo konkurso paskelbimo sudaroma komisija.

18. Komisija sudaroma Savivaldybės mero potvarkiu, kuriuo paskiriamas komisijos pirmininkas, kiti komisijos nariai ir komisijos sekretorius. Komisijos narys gali būti pakeistas ir pretendentų atrankos dieną.

19. Komisija sudaroma iš ne mažiau kaip 3 narių. Komisijos nariai su pretendentais negali būti susiję giminystės, svainystės, partnerystės ryšiais, taip pat jei yra kitų aplinkybių, galinčių sukelti

viešųjų ir privačiųjų interesų konfliktą ar keliančių abejonių dėl šių asmenų šališkumo. Komisijos narys, sužinojęs, kad su pretendentu jis yra susijęs šiame punkte nurodytais ryšiais, galinčiais paveikti komisijos nario nešališkumą, nedelsdamas praneša komisijos pirmininkui, ir šis komisijos narys Savivaldybės mero potvarkiu įsakymu pakeičiamas kitu nariu.

20. Į komisijos narių sąrašą turi būti įtrauktas Personalo administravimo skyriaus vedėjas arba jį pavaduojantis valstybės tarnautojas. Jeigu konkursą organizuojančioje įstaigos savininko teises ir pareigas įgyvendinančioje institucijoje ar įstaigoje yra darbuotojų atstovai (profesinė sąjunga ar darbo taryba), vienas iš komisijos narių skiriamas jų teikimu.

21. Komisijos nariai su pretendentų pateiktais dokumentais ir veiklos programomis susipažįsta ne vėliau kaip paskutinę darbo dieną iki konkurso.

22. Komisijos darbe turi dalyvauti visi jos nariai. Kai komisijos darbe dėl svarbių priežasčių negali dalyvauti kuris nors jos narys, komisija gali dirbti, jeigu jos darbe dalyvauja daugiau kaip pusė komisijos narių. Kai komisijos darbe dėl svarbių priežasčių negali dalyvauti jos pirmininkas, Savivaldybės meras savo potvarkiu turi pakeisti jį kitu arba pavesti kitam komisijos nariui atlikti komisijos pirmininko funkcijas.

23. Atranka turi įvykti ne vėliau kaip per 10 darbo dienų nuo konkurso komisijos sudarymo dienos.

24. Pretendentai, atvykdami į atranką, privalo turėti asmens tapatybę patvirtinantį dokumentą.

25. Pretendentams, nepateikusiems asmens tapatybę patvirtinančio dokumento, neleidžiama dalyvauti atrankoje ir apie tai pažymima protokole.

26. Atranka pradedama pretendentams praneštu laiku.

27. Testui raštu (50 klausimų) atlikti skiriama 1 valanda.

28. Testą raštu tikrina komisijos nariai, komisijos sekretoriui skaitant teisingo atsakymo numerius. Ištaisytą testą raštu tikrinęs komisijos narys pasirašo, nurodydamas savo vardą ir pavardę bei teisingų atsakymų skaičių.

29. Testas raštu vertinamas balais pagal testo atsakymo įvertinimo lentelę (2 priedas).

30. Pokalbio eigai fiksuoti daromas skaitmeninis garso įrašas, kuris perkeliamas į kompiuterinę laikmeną, pridedamas prie atrankos protokolo ir saugomas Savivaldybės administracijoje teisės aktų nustatyta tvarka.

31. Į pokalbį pretendentai kviečiami pavardžių abėcėlės tvarka. Su pretendentais bendraujama individualiai, kitiems pretendentams nedalyvaujant.

32. Pokalbio metu vertinamas pretendentų teorinis ir praktinis pasirengimas eiti įstaigos vadovo pareigas, tikrinamas teisės aktų, nurodytų pareigybės aprašyme, išmanymas, pretendento dalykinės savybės, vadovavimo gebėjimai (gebėjimas inicijuoti idėjas, planus, numatyti užduotis, veiklos žingsnius, koordinuoti darbus ir pan.), gebėjimas bendrauti bei gebėjimai atlikti pareigybės aprašyme nustatytas funkcijas.

33. Pokalbio metu kiekvienas komisijos narys pateikia vienodus klausimus visiems pretendentams. Pretendentams taip pat gali būti užduodami jų atsakymus patikslinantys klausimai.

34. Kiekvienas komisijos narys vertina atrankoje dalyvaujančius pretendentus nuo 1 iki 10 balų. Blogiausias įvertinimas yra 1 balas, geriausias – 10 balų. Vertinant pretendentus, turi dalyvauti daugiau kaip pusė komisijos narių. Įvertinę testą žodžiu komisijos nariai pildo Pretendentų testo žodžiu individualaus vertinimo lentelę (3 priedas). Pretendento surinkti balai apskaičiuojami taip – pretendentui paskirti balai sudedami ir dalijami iš dalyvavusių komisijos narių skaičiaus.

35. Komisijos sekretorius testo raštu bei pokalbio individualaus vertinimo rezultatus surašo į atrankos komisijos posėdžio protokole esančias lenteles (4 priedas).

36. Komisijos narių užpildytos ir pasirašytos Pretendentų testo žodžiu individualaus vertinimo lentelės ir testas raštu pridedami prie konkurso protokolo.

37. Pretendentas, surinkęs mažiau kaip 6 balus už vieną testą ar mažiau kaip 12 balų už du testus (testą žodžiu ir testą raštu), laikomas neperėjusiu pretendentų atrankos.

38. Jeigu keli pretendentai surinko vienodą didžiausią balų skaičių (bet ne mažiau kaip 6 balus už vieną testą arba ne mažiau kaip 12 balų už du testus), vertinama šių pretendentų papildoma kompetencija, privalumai, nurodyti jų pateiktuose privalumų sąrašuose, ir veiklos programos. Pretendento papildomos kompetencijos galimas maksimalus įvertinimas yra 5 balai. Už pretendento

papildomas kompetencijas, nurodytas konkurso skelbime, skiriamas 1 balas už kiekvieną turimą kompetenciją. Privalumai ir veiklos programos vertinamos, kaip nurodyta šių nuostatų 34 punkte.

39. Laimėjusiu konkursą laikomas atranką perėjęs ir daugiausia balų surinkęs pretendentas.

40. Konkurso rezultatai ir komisijos sprendimas įforminami protokolu (4 priedas). Protokolą pasirašo komisijos pirmininkas ir komisijos sekretorius. Su protokolu, savo atliktu testu ir testo žodžiu savosios dalies skaitmeniniu garso įrašu turi teisę susipažinti visi atrankoje dalyvavę pretendentai.

41. Konkursą laimėjęs pretendentas priimamas į pareigas Savivaldybės mero potvarkiu. Darbo sutartis su juo sudaroma Lietuvos Respublikos įstatymų nustatyta tvarka.

42. Jeigu konkurse eiti pareigas įstaigoje dalyvauja keli pretendentai, o konkursą laimėjęs pretendentas nepasirašo darbo sutarties, atsisako eiti pareigas arba konkursą laimėjusį pretendentą į pareigas priimantis asmuo, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti pretendento į konkurso būdu laimėtas pareigas, konkursą laimėjusiu laikomas kitas atranką perėjęs ir surinkęs daugiausia balų (palyginti su kitų atranką perėjusių pretendentų rezultatais) pretendentas. Jeigu keli pretendentai surenka vienodą balų skaičių, kitas pretendentas nustatomas šių nuostatų 38 punkte nustatyta tvarka. Jeigu šis pretendentas nepasirašo darbo sutarties, atsisako eiti pareigas arba konkursą laimėjusį pretendentą į pareigas priimantis asmuo, remdamasis kompetentingos valstybės institucijos informacija apie šį pretendentą, priima sprendimą nepriimti jo į konkurso būdu laimėtas pareigas, organizuojamas naujas konkursas eiti tas pačias pareigas.

Jeigu konkurse eiti pareigas įstaigoje dalyvauja tik vienas pretendentas, kuris laimi konkursą, tačiau nepasirašo darbo sutarties, atsisako eiti pareigas arba konkursą laimėjusį pretendentą į pareigas priimantis asmuo, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti jo į konkurso būdu laimėtas pareigas, organizuojamas naujas konkursas eiti tas pačias pareigas.

43. Lietuvos Respublikos korupcijos prevencijos įstatymo 9 straipsnyje nustatytais atvejais ir tvarka konkursą laimėjusį pretendentą į pareigas priimantis asmuo kreipiasi į kompetentingą valstybės instituciją dėl informacijos apie konkursą laimėjusį pretendentą ne vėliau kaip per 5 kalendorines dienas nuo konkurso pabaigos.

44. Kompetentingos valstybės institucijos informacijos apie konkursą laimėjusį pretendentą pagrindu konkursą laimėjusį pretendentą į pareigas priimančiam asmeniui priėmus sprendimą nepriimti jo į konkurso būdu laimėtas pareigas, priimamas kitas pagal konkurso rezultatus pretendentas, kaip nurodyta šių nuostatų 42 punkto pirmojoje pastraipoje. Konkursą laimėjusį pretendentą į pareigas priimantis asmuo ne vėliau kaip per 5 kalendorines dienas nuo sprendimo nepriimti konkursą laimėjusio pretendento į pareigas priėmimo kreipiasi į kompetentingą valstybės instituciją dėl informacijos apie kitą pagal konkurso rezultatus pretendentą.

45. Sprendimas priimti į pareigas konkursą laimėjusį pretendentą arba nepriimti jo į pareigas priimamas per 5 kalendorines dienas po to, kai konkursą laimėjusį pretendentą į pareigas priimantis asmuo gauna kompetentingos valstybės institucijos informaciją apie pretendentą, siekiantį eiti pareigas įstaigoje. Priėmimo į pareigas data nustatoma konkursą laimėjusio pretendento ir konkursą laimėjusį pretendentą į pareigas priimančio asmens susitarimu.

V SKYRIUS

BAIGIAMOSIOS NUOSTATOS

46. Konkursas laikomas neįvykusiu, jeigu:

46.1. paskelbus konkursą, nė vienas pretendentas nepateikė šių nuostatų 9 punkte nurodytų dokumentų;

46.2. šių nuostatų 15 punkte nurodytas pranešimas apie dalyvavimą pretendentų atrankoje neišsiųstas nė vienam pretendentui;

46.3. nė vienas pretendentas neperėjo pretendentų atrankos;

46.4. šių nuostatų 42 punkte nustatytu atveju nelieka nė vieno pretendento, kuris galėtų būti laikomas laimėjusiu konkursą.

47. Dalyvavęs pretendentų atrankoje, bet nelaimėjęs konkurso pretendentas gali apskųsti konkurso rezultatus ir komisijos sprendimą Lietuvos Respublikos įstatymų nustatyta tvarka teismui.

__________________

Viešo konkurso į Panevėžio rajono savivaldybės

viešųjų sveikatos priežiūros įstaigų vadovų pareigas

organizavimo nuostatų 1 priedas

PRETENDENTO ANKETA

1. Pretendentas ___________________________________________________________________

(vardas ir pavardė, asmens kodas)

2. Savivaldybės įstaigos (toliau – įstaiga) savininko teises ir pareigas įgyvendinanti institucija, kuriai pateikiama anketa ____________________________________________________________

________________________________________________________________________________

3. Įstaigos pavadinimas ir pareigos įstaigoje, į kurias pretenduojama

________________________________________________________________________________

4. Ar šios anketos 3 punkte nurodytoje įstaigoje dirba asmenys, su kuriais Jus sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), ar kurio nors iš šių asmenų ir Jūsų darbas įstaigoje taptų susijęs su vieno tiesioginiu pavaldumu kitam arba su vieno teise kontroliuoti kitą?

_______________________________________________________________________________

_______________________________________________________________________________

(jeigu taip, nurodykite tokio asmens pareigas, vardą ir pavardę)

5. Ar įstatymai draudžia arba juose nustatyta tvarka Jums atimta teisė eiti pareigas, nurodytas šios anketos 3 punkte?

_______________________________________________________________________________

_______________________________________________________________________________

6. Ar esate įstatymų nustatyta tvarka pripažintas kaltu dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams ar korupcinio pobūdžio nusikaltimo, nusikaltimo, kuriuo padaryta turtinė žala valstybei, padarymo ir turite neišnykusį ar nepanaikintą teistumą?

_______________________________________________________________________________

_______________________________________________________________________________

(jeigu taip, nurodykite, kada ir už ką nuteistas)

7. Ar esate įstatymų nustatyta tvarka pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai?

_______________________________________________________________________________

_______________________________________________________________________________

(jeigu taip, nurodykite, kada ir už ką nuteistas)

8. Ar esate įstatymų nustatyta tvarka uždraustos organizacijos narys?

_______________________________________________________________________________

9. Ar buvote atleistas iš skiriamų arba renkamų pareigų dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigų dienos nepraėjo 3 metai?

_______________________________________________________________________________

_______________________________________________________________________________

_______________________________________________________________________________

10. Ar esate pripažintas neveiksniu ar neveiksniu tam tikroje srityje (ribotai veiksniu)?

_______________________________________________________________________________

_______________________________________________________________________________

(jeigu taip, nurodykite kokioje srityje esate pripažintas neveiksniu (ribotai veiksniu)

11. Ar esate kito juridinio asmens valdymo organo narys (į šį klausimą privalo atsakyti tik pretendentas į įmonės, įstaigos vadovo pareigas)?

_______________________________________________________________________________

_______________________________________________________________________________

(jeigu taip, nurodykite kito juridinio asmens pavadinimą ir jo ryšį su įmone, įstaiga,

nurodyta šios anketos 3 punkte)

Patvirtinu, kad pateikta informacija surašyta asmeniškai ir yra teisinga. Sutinku, kad visi šioje anketoje nurodyti asmens duomenys būtų tvarkomi priėmimo į šios anketos 3 punkte nurodytas pareigas tikslais, taip pat kad bus tikrinamas jų teisingumas.

Man paaiškinta, kad paaiškėjus bent vienai aplinkybei, dėl kurios negaliu būti priimtas į šios anketos 3 punkte nurodytas pareigas, mane gali būti atsisakoma priimti į pareigas arba galiu būti iš jų atleistas.

Pretendentas (Parašas) (Vardas ir pavardė)

(Data)

Žyma apie pretendento atitiktį reikalavimams, kurie paminėti Viešo konkurso į Panevėžio rajono savivaldybės viešųjų sveikatos priežiūros įstaigų vadovų pareigas organizavimo nuostatų 14 punkte.

_______________________________________________________________________________

Personalo administravimo (Parašas) (Vardas ir pavardė)

skyriaus vedėjas

(Data)

Viešo konkurso į Panevėžio rajono

savivaldybės viešųjų sveikatos

priežiūros įstaigų vadovų pareigas

organizavimo nuostatų

2 priedas

TESTO RAŠTU ATSAKYMŲ ĮVERTINIMAS

Teisingi atsakymai	Balai
46–50	10
41–45	9
36–40	8
31–35	7
26–30	6
21–25	5
16–20	4
11–15	3
6–10	2
1–5	1

______________________

Viešo konkurso į Panevėžio rajono

savivaldybės sveikatos priežiūros įstaigų

vadovų pareigas organizavimo nuostatų

3 priedas

Pretendentų konkurso komisijos

posėdžio ________ protokolo Nr._____

(data)

Priedas

PRETENDENTŲ TESTO ŽODŽIU INDIVIDUALAUS VERTINIMO LENTELĖ

Eil. Nr.	Pretendento vardas ir pavardė	Įvertinimas balais
1.
2.

Komisijos narys __________________	___________________________

(parašas)	(vardas, pavardė)

Viešo konkurso į Panevėžio rajono

savivaldybės viešųjų sveikatos priežiūros

įstaigų vadovų pareigas organizavimo

nuostatų

4 priedas

_________________________________________

(Savivaldybės institucijos pavadinimas)

PRETENDENTŲ KONKURSO KOMISIJOS POSĖDŽIO PROTOKOLAS

___________ Nr. ________

(data)

_____________

(vieta)

Pretendentų eiti__________________________________________________________________

______________________________________________________________ pareigas atrankos

(pareigų pavadinimas)

Komisijos, sudarytos ______________________________________________________________

_______________________________________________________________________________,

(įsakymo, kuriuo sudaryta komisija, data, numeris)

Posėdis įvyko______________, posėdžio pradžia ______________, posėdžio pabaiga________.

(data) (laikas)	(laikas)

Komisijos pirmininkas __________________________________________________________________________

Komisijos sekretorius ___________________________________________________________________________

Komisijos nariai _______________________________________________________________________________

_______________________________________________________________________________

________________________________________________________________________________

________________________________________________________________________________

________________________________________________________________________________

Pareigų, kurioms eiti skelbiamas konkursas, pavadinimas _______________________________________________________________________________

Pretendentai: _______________________________________________________________________________

_______________________________________________________________________________

_______________________________________________________________________________

_______________________________________________________________________________

Testo žodžiu vertinimo suvestinė lentelė

Eil. Nr.	Pretendento vardas ir pavardė	Komisijos nariai	Balų vidurkis

Testo raštu vertinimo lentelė

Eil. Nr.	Pretendento vardas ir pavardė	Įvertinimas balais

Pretendentų testų žodžiu ir raštu vertinimo balais lentelė

Pretendento vardas ir pavardė	Testo žodžiu rezultatas (balų vidurkis)	Testo raštu rezultatas (balais)	Bendra gautų balų suma (3+4)	Konkurse užimta vieta
1	3	4	5	6

Komisijos sprendimas dėl konkurso laimėtojo ________________________________________________________________________________

________________________________________________________________________________________________________________________________________________________________

Komisijos pirmininkas _______________ _______________________________

(parašas)	(vardas ir pavardė)

Komisijos sekretorius _______________ _______________________________

(parašas) (vardas ir pavardė